Daar is verskillende stadiums waardeur ’n mens kan gaan indien jy beweeg van by jou volle bewussyn wees tot bewusteloos wees.
Basies kom dit daarop neer dat indien die persoon goed op prikkels reageer, die bewusteloosheid slegs lig is – soos byvoorbeeld ’n floute.
Bewussynsvlakke moet elke 10 minute getoets word. Gebruik prikkels soos om hard in die persoon se oor te praat, die persoon te probeer wakker maak deur die skouers liggies te skud en deur die persoon se hande of enkels te knyp. Toets ook vir ’n refleksreaksie deur aan die persoon se wimpers te raak.